《正月十四日小园偶坐》
宋代·舒岳祥

天地元从雪后新，开帘闲坐看回春。
谢公梦觉池生草，杜老羹成涧有芹。
正是泰和嘉气象，好调寒暖养精神。
花前不著多忧客，百舌何妨报事频。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。